**รายงานการประชุมสภาเทศบาลตำบลโพน**

**สมัยประชุมสามัญ สมัยที่ 2 ครั้งที่ 2 ประจำปี พ.ศ. 2567**

**วันที่ 21 สิงหาคม 2567 ตั้งแต่เวลา 09.00 น. เป็นต้นไป**

**ณ ห้องประชุมสภาเทศบาลตำบลโพน อำเภอคำม่วง จังหวัดกาฬสินธุ์**

 \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*
**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 12345678910111213 | ร.ต.ต.วีระชัย จำปาหารนางสมศรี สระทอง นายคำแปลง ศรีบัวนายเสริมศักดิ์ ราชติกานายทองพันธ์ ศรีบุญจันทร์นายศุกลวัฒน์ ภูจันหานายประสิทธิ์ คำภูษานายสมบัติ ภูมิรินทร์นายบุญศิล อิงภูนายสัมนัก ปัสสะนายมานพ นามปัญญานายวุฒิชัย เชยชมศรีนายสมพงษ์ สุริโย | ประธานสภาเทศบาลตำบลโพนรองประธานสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพน สมาชิกสภาเทศบาลตำบลโพนเลขานุการสภาเทศบาลตำบลโพน | วีระชัย จำปาหาร สมศรี สระทอง คำแปลง ศรีบัว เสริมศักดิ์ ราชติกา ทองพันธ์ ศรีบุญจันทร์ศุกลวัฒน์ ภูจันหาประสิทธิ์ คำภูษา สมบัติ ภูมิรินทร์ บุญศิล อิงภูสัมนัก ปัสสะมานพ นามปัญญาวุฒิชัย เชยชมศรีสมพงษ์ สุริโย |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1234567891011121314 | นายนิพนธ์ อิงภูนายทองมี สระทองนายพนมศิลา ศรีบัวนายปิยะวัชร์ สระทอง นายทรัพย์ เกษาพรมนางณฐอร การถักนางสาวสุกัญญา กำจรนายทรงวุฒิ ลังภูรีนางเสาวนีย์ คำเสนาะนางสุจรรยา ทิพย์มณีนางสาวสุปราณี อ่อนรัชชานางสาวปภาวรินท์ ภูมิสาตร์นายจันทา พันภูนายเลื่อน หาระทา | นายกเทศมนตรีตำบลโพนรองนายกเทศมนตรีตำบลโพนรองนายกเทศมนตรีตำบลโพนเลขานุการนายกเทศมนตรีตำบลโพนที่ปรึกษานายกเทศมนตรีตำบลโพนปลัดเทศบาลตำบลโพน หัวหน้าสำนักปลัดผู้อำนวยการกองช่างผู้อำนวยการกองการศึกษาผู้อำนวยการกองสาธารณสุขหน.ฝ่ายบริหารงานคลัง รก.ผอ.กองคลังเจ้าพนักงานธุรการชำนาญงานที่ปรึกษาพิเศษที่ปรึกษาพิเศษ | นิพนธ์ อิงภูทองมี สระทอง พนมศิลา ศรีบัวปิยะวัชร์ สระทอง ทรัพย์ เกษาพรม ณฐอร การถักสุกัญญา กำจรทรงวุฒิ ลังภูรี เสาวนีย์ คำเสนาะสุจรรยา ทิพย์มณีสุปราณี อ่อนรัชชา ปภาวรินท์ ภูมิสาตร์จันทา พันภูเลื่อน หาระทา |

เริ่มประชุม เวลา 09.00 น.

นายสมพงษ์ สุริโย ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น เลขานุการสภา ฯ พ.ศ. 2547 หมวด 2 ข้อ 21 และมติการประชุมสภาเทศบาลตำบล โพน เมื่อคราวประชุมสภาเทศบาลตำบลโพน สมัยประชุมสามัญ สมัยแรก เมื่อวันที่ 18 มีนาคม 2567 ซึ่งที่ประชุมสภาเทศบาล ตำบลโพน มีมติในการกำหนดการประชุม สมัยประชุมสามัญ สมัยที่ 2 ประจำปี พ.ศ. 2567 ในวันที่ 1 สิงหาคม ถึงวันที่ 30 สิงหาคม 2567 โดยมีกำหนดไม่เกิน 30 วันนั้น และมติการประชุมสภาเทศบาล ตำบลโพนครั้งที่แล้ว ได้มีมติให้มีการประชุมเพื่อพิจารณาเทศบัญญัติ งบประมาณรายจ่าย ประจำปี 2568 ในวาระที่ 2 และวาระที่ 3 ในวันที่ 21 สิงหาคม 2567 เพื่อให้การดำเนินการดังกล่าวเป็นไปด้วย ความเรียบร้อย ถูกต้อง ตามข้อระเบียบ กฎหมาย เทศบาลตำบลโพน จึงเรียกประชุมสภาเทศบาลตำบลโพน สมัยประชุมสามัญ สมัยที่ 2 ครั้งที่ 2 ประจำปี พ.ศ. 2567 ในวันที่ 21 สิงหาคม 2567 เวลา 09.00 น. เป็นต้นไป ณ ห้องประชุมสภาเทศบาลตำบลโพน โดยกำหนดวาระการประชุม ดังนี้

 ระเบียบวาระที่ 1 เรื่องที่ประธานจะแจ้งต่อที่ประชุม ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุมสามัญ สมัยที่ 2 ครั้งที่ 1 ประจำปี พ.ศ. 2567 เมื่อวันที่ 14 สิงหาคม 2567 ระเบียบวาระที่ 3 เรื่องกระทู้ถาม - ไม่มี ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณา เสร็จแล้ว 4.1 การพิจารณาร่างเทศบัญญัติงบประมาณรายจ่าย ประจำปี พ.ศ. 2568 (วาระที่ 2 และ วาระที่ 3) ระเบียบวาระที่ 5 เรื่องที่เสนอใหม่ - ไม่มี ระเบียบวาระที่ 6 เรื่องอื่น ๆ

 บัดนี้ ที่ประชุมสภา ฯ พร้อมแล้ว ขอเชิญประธานสภา ฯ ได้จุดธูปเทียน บูชาพระรัตนตรัย กล่าวเปิดประชุม และดำเนินการตามวาระการประชุม ต่อไป เชิญครับ

ร.ต.ต.วีระชัย จำปาหาร จุดธูปเทียนบูชาพระรัตนตรัย ประธานสภา ฯ เรียนคณะผู้บริหาร ท่านสมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านครับ เมื่อที่ประชุมพร้อมแล้ว ผมขอเปิด การประชุมสภาเทศบาลตำบลโพน สมัยประชุมสามัญ สมัยที่ 2 ครั้งที่ 2 ประจำปี พ.ศ. 2567 วันที่ 21 สิงหาคม 2567

ระเบียบวาระที่ 1 เรื่องที่ประธานจะแจ้งต่อที่ประชุม

ร.ต.ต.วีระชัย จำปาหาร เมื่อวันที่ 20 สิงหาคม 2567 ที่ผ่านมา ได้มีการประชุม ประธานสภา ฯ คณะกรรมการช่วยเหลือประชาชนของเทศบาลตำบลโพน เพื่อพิจารณา แนวทางการให้ความช่วยเหลือ - กรณีเกิดเหตุอัคคีภัย รายนางนวล ศรีบัว บ้านเลขที่ 35 หมู่ที่ 3 เหตุเกิดเมื่อวันที่ 22 กรกฎาคม 2567 และทางกองช่าง ได้ประเมินความเสียหาย ตามแบบ ปร.4 ประเมินความเสียหายทั้งหมด จำนวน 209,800.- บาท ตามหลักเกณฑ์การใช้จ่ายเงินทดรองราชการ เพื่อช่วยเหลือผู้ประสบภัยพิบัติกรณีฉุกเฉิน พ.ศ. 2563 ข้อ 5.1.5 ค่าวัสดุซ่อมแซมที่อยู่อาศัยประจำ ซึ่งผู้ประสบภัยพิบัติเป็นเจ้าของที่ได้รับ ความเสียหาย เท่าที่จ่ายจริงหลังละไม่เกิน 49,500.- บาท ซึ่งคณะกรรมการก็ได้พิจารณาร่วมกันให้ความช่วยเหลือ จำนวน 30,000.- บาท ในส่วนรายการที่ช่วยเหลือคือ หลังคาบ้าน - กรณีเกิดเหตุวาตภัย รายนายสว่าง บุตรผา บ้านเลขที่ 39 หมู่ที่ 1 เหตุเกิดเมื่อวันที่ 12 สิงหาคม 2567 และทางกองช่าง ได้ประเมินความเสียหาย ตามแบบ ปร.4 ประเมินความเสียหายทั้งหมด จำนวน 2,400.- บาท ซึ่งคณะกรรมการก็ได้พิจารณาร่วมกันให้ความ ช่วยเหลือ จำนวน 2,000.- บาท ในส่วนรายการที่ช่วยเหลือคือ แผ่นกระเบื้อง

ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุม สามัญ สมัยที่ 2 ครั้งที่ 1 ประจำปี พ.ศ. 2567 เมื่อวันที่ 14 สิงหาคม 2567

ร.ต.ต.วีระชัย จำปาหาร ขอเชิญประธานคณะกรรมการตรวจรายงานการประชุม ได้รายงานผลการประธานสภา ฯ ตรวจรายงานการประชุม

นายคำแปลง ศรีบัว เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายคำแปลง ศรีบัว สมาชิกสภา ฯ เขต 1 เป็นกรรมการตรวจรายงาน การประชุม ซึ่งในการประชุมคราวที่แล้ว ในฐานะที่ผมเป็นคณะกรรมการ ตรวจรายงานการประชุม ได้ตรวจสอบรายงานการประชุม สมัยประชุม สามัญ สมัยที่ 2 ครั้งที่ 1 ประจำปี พ.ศ. 2567 เมื่อวันที่ 14 สิงหาคม 2567 ที่ผ่านมา มีผู้มาประชุม 13 คน ผู้เข้าร่วมประชุม 13 คน ซึ่งการตรวจสอบรายงานการประชุม ถือว่ามีความถูกต้อง ครบถ้วน และขอให้สมาชิกได้กรุณาตรวจสอบว่า ต้องการเปลี่ยนแปลง แก้ไขหรือเพิ่มเติมในส่วนใดหรือไม่ เพื่อให้ถูกต้องตามที่ได้ประชุมครับ

ร.ต.ต.วีระชัย จำปาหาร ในส่วนของผมขอแก้ไขใน หน้า 57 บรรทัดที่ 11 ต่อจากคำว่า ประธานสภา ฯ - ถ้าไม่มี ผมขอปิดการอภิปราย ให้เพิ่มคำว่า - ขณะนี้มีจำนวนสมาชิกในห้องประชุม จำนวน 11 ท่าน

 และในส่วนของมติที่ประชุม ให้แก้ไขดังนี้ - รับหลักการ 10 เสียง - งดออกเสียง 1 เสียง (ประธานสภา ฯ)

 - มีสมาชิกท่านใด จะขอเปลี่ยนแปลงถ้อยคำหรือขอแก้ไขรายงาน การประชุมหรือไม่ครับ

 - ถ้าไม่มีก็ขอมติในที่ประชุมว่า สมาชิกท่านใดรับรองรายงานการประชุม สภาเทศบาลตำบลโพน สมัยประชุมสามัญ สมัยที่ 2 ครั้งที่ 1 ประจำปี พ.ศ. 2567 เมื่อวันที่ 14 สิงหาคม 2567 โปรดยกมือครับ

**มติที่ประชุม - รับรองรายงานการประชุม 11 เสียง**  **- งดออกเสียง 1 เสียง (ประธานสภา ฯ)**

ระเบียบวาระที่ 3 เรื่องกระทู้ถาม - ไม่มี

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว

 4.1 การพิจารณาร่างเทศบัญญัติงบประมาณรายจ่าย ประจำปี พ.ศ. 2568 (วาระที่ 2 และวาระที่ 3)

ร.ต.ต.วีระชัย จำปาหาร ขอเชิญประธานคณะกรรมการแปรญัตติได้รายงานผลการพิจารณาให้ ประธานสภา ฯ ที่ประชุมรับทราบครับ

นายคำแปลง ศรีบัว หลังจากที่ได้มีการประชุมสภา ฯ สมัยประชุมสามัญ สมัยที่ 2 ครั้งที่ 1 สมาชิกสภา ฯ เมื่อวันที่ 14 สิงหาคม 2567 มีมติให้เลือกคณะกรรมการแปรญัตติ พิจารณาแปรญัตติร่างเทศบัญญัติงบประมาณรายจ่าย ประจำปี งบประมาณ 2568 ประกอบด้วย 1. นายเสริมศักดิ์ ราชติกา 2. นายศุกลวัฒน์ ภูจันหา 3. นายวุฒิชัย เชยชมศรี 4. นายสมบัติ ภูมิรินทร์ 5. นายคำแปลง ศรีบัว 6. นายทองพันธ์ ศรีบุญจันทร์ 7. นางสมศรี สระทอง

 โดยให้รับคำเสนอขอแปรญัตติ ตั้งแต่วันที่ 15 - 17 สิงหาคม 2567 ตั้งแต่เวลา 08.30 - 16.30 น. และต่อมาเลขานุการสภา ฯ ก็ได้นัดประชุมคณะกรรมการแปรญัตติ ครั้งแรก เมื่อวันที่ 15 สิงหาคม 2567 เพื่อคัดเลือกประธาน ฯ และเลขานุการคณะกรรมการแปรญัตติ ซึ่งที่ประชุมเห็นชอบให้กระผม นายคำแปลง ศรีบัว เป็นประธาน คณะกรรมการแปรญัตติ และนางสมศรี สระทอง เป็นเลขานุการ คณะกรรมการแปรญัตติ และเมื่อวันที่ 19 สิงหาคม 2567 ได้มีการ ประชุมคณะกรรมการแปรญัตติ ครั้งที่ 2 เพื่อพิจารณาแปรญัตติ ร่างเทศบัญญัติงบประมาณรายจ่าย ประจำปีงบประมาณ 2568 นั้น ขอเรียนว่าในระหว่างระยะเวลารับคำแปรญัตตินั้น ไม่มีสมาชิกสภา ฯ ท่านใดยื่นหนังสือขอแปรญัตติแต่อย่างใด คณะกรรมการแปรญัตติ ได้พิจารณาตรวจร่างเทศบัญญัติ ฯ ตั้งแต่ต้นจนจบร่างเทศบัญญัติ ฯ โดยละเอียดแล้ว สรุปได้ ดังนี้

 1. คำแถลงงบประมาณ ไม่มีการแก้ไข

 2. บันทึกหลักการและเหตุผล ไม่มีการแก้ไข 3. ร่างเทศบัญญัติงบประมาณรายจ่าย ประจำปีงบประมาณ 2568 ไม่มีการแก้ไข 4. ประมาณการรายรับและรายละเอียดงบประมาณรายจ่ายทั่วไป ไม่มีการแก้ไข

 คณะกรรมการแปรญัตติ เห็นว่า ร่างเทศบัญญัติงบประมาณ รายจ่ายประจำปีงบประมาณ 2568 ดังกล่าวถูกต้องและเหมาะสม ตามระเบียบว่าด้วยวิธีการงบประมาณของเทศบาลแล้ว จึงมีมติ เป็นเอกฉันท์ให้คงไว้ตามร่าง ฯ เดิม ทุกประการ

ร.ต.ต.วีระชัย จำปาหาร ขอขอบคุณประธานคณะกรรมการแปรญัตติ และสมาชิกสภา ฯ ประธานสภา ฯ ที่ทำหน้าที่คณะกรรมการแปรญัตติ ก่อนลงมติในวาระที่ 2 และ วาระที่ 3 ขอเชิญเลขานุการสภา ฯ ได้ชี้แจงระเบียบ ฯ ที่เกี่ยวข้อง ให้ท่านสมาชิกได้รับทราบด้วยครับ

นายสมพงษ์ สุริโย ระเบียบที่เกี่ยวข้องในวาระที่ 2 เกี่ยวกับร่างเทศบัญญัติงบประมาณเลขานุการสภา ฯ รายจ่ายประจำปีงบประมาณ 2568 ในเรื่องของการพิจารณา ในวาระของคณะกรรมการแปรญัตติ ซึ่งคณะกรรมการแปรญัตติ ได้รายงานต่อที่ประชุมแล้วว่า คณะกรรมการแปรญัตติเห็นชอบตามร่าง ฯ เดิม ที่ได้มีการเสนอตั้งแต่ครั้งรับหลักการ โดยไม่มีการเปลี่ยนแปลง แต่อย่างใด ซึ่งตามระเบียบกระทรวงมหาดไทย ว่าด้วยข้อบังคับ การประชุมสภาท้องถิ่น พ.ศ. 2547 (แก้ไขเพิ่มเติมถึง (ฉบับที่ 2) พ.ศ. 2554) ข้อ 51 ได้บัญญัติเกี่ยวกับเรื่องของการพิจารณา ในวาระที่ 2 ดังนี้ครับ ข้อ 51 “ในการพิจารณาร่างข้อบัญญัติ วาระที่สอง ให้ปรึกษา เรียงตามลำดับข้อ เฉพาะที่มีการแปรญัตติหรือที่คณะกรรมการแปรญัตติ แก้ไขเท่านั้น เว้นแต่ที่ประชุมสภาท้องถิ่น จะได้ลงมติเป็นอย่างอื่น” ถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็น ด้วยกับการแก้ไขในข้อใดแล้วไม่ให้เสนอขอแปรญัตติหรือเสนอญัตติ ขอเปลี่ยนแปลงมตินั้นอีก ถ้าข้อความในข้อใดที่ได้มีมติไปแล้วขัดแย้งกันหรือบกพร่อง ในสาระสำคัญ ที่ประชุมสภาท้องถิ่นจะลงมติให้ส่งปัญหานั้น ไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่อง ก็ได้ โดยไม่ให้มีการแปรญัตติในเรื่องใหม่ขึ้นอีก ในกรณีที่มีมติส่งปัญหา ไปให้คณะกรรมการพิจารณาแปรญัตติพิจารณาใหม่ดังกล่าวแล้ว การพิจารณาเฉพาะข้อนั้น ๆ เป็นอันระงับไว้ก่อน แต่ถ้าไม่เป็นการขัดข้อง ที่จะพิจารณาข้ออื่น ๆ ต่อไป สภาท้องถิ่นอาจลงมติให้พิจารณาจนจบ ร่างข้อบัญญัติก็ได้ ถ้าข้อขัดแย้งหรือข้อบกพร่องตามวรรคสามเกิดขึ้นในการพิจารณา รวดเดียว ที่ประชุมสภาท้องถิ่นจะลงมติให้ดำเนินการตามความใน วรรคสามก็ได้ เมื่อคณะกรรมการแปรญัตติได้ยื่นรายงานการพิจารณา ข้อที่ได้ระงับไว้นั้นตามวรรคสามแล้ว ให้ประธานสภาท้องถิ่นส่งรายงานนั้น ให้แก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันนัดประชุม เว้นแต่กรณีต้องพิจารณาเป็นการด่วน ในการประชุมต่อวาระที่สอง ให้ที่ประชุมสภาท้องถิ่นลงมติ เฉพาะข้อที่ได้ระงับไว้เท่านั้น

ร.ต.ต.วีระชัย จำปาหาร ขอขอบคุณเลขานุการสภา ฯ ประธานสภา ฯ - มีสมาชิกท่านใดจะอภิปรายหรือไม่ครับ

 - ถ้าไม่มีผมขอมติในวาระที่ 2

 - ตามที่คณะกรรมการแปรญัตติ มีมติเห็นชอบให้คงตามร่าง ฯ เดิม คณะกรรมการแปรญัตติไม่มีผู้สงวนความเห็น และไม่มีผู้สงวนคำแปรญัตติ ท่านใดเห็นชอบด้วยกับคณะกรรมการแปรญัตติ โปรดยกมือครับ

**มติที่ประชุม - เห็นชอบ 11 เสียง - งดออกเสียง 1 เสียง (ประธานสภา ฯ)**

ร.ต.ต.วีระชัย จำปาหาร ในวาระที่ 3 ขอให้เลขานุการสภา ฯ ได้กล่าวถึงระเบียบ ฯ ประธานสภา ฯ ให้ท่านสมาชิกได้รับทราบครับ

นายสมพงษ์ สุริโยการพิจารณาในวาระที่ 3 ก็ต่อเนื่องจากการพิจารณาในวาระที่ 2 เลขานุการสภา ฯ ซึ่งข้อบัญญัติเกี่ยวกับกฎหมายกำหนดไว้ คือ ข้อ 52 ที่ระบุว่า “การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร” ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตรา เป็นข้อบัญญัติหรือไม่

ร.ต.ต.วีระชัย จำปาหาร ต่อไป ขอมติในวาระที่ 3 ประธานสภา ฯ - สมาชิกท่านใด เห็นชอบ ให้ตราเป็นเทศบัญญัติงบประมาณรายจ่าย ประจำปีงบประมาณ 2568 ของเทศบาลตำบลโพน โปรดยกมือครับ

**มติที่ประชุม - เห็นชอบให้ตราเป็นเทศบัญญัติงบประมาณรายจ่ายประจำปี 2568 จำนวน 11 เสียง - งดออกเสียง 1 เสียง (ประธานสภา ฯ)**

ร.ต.ต.วีระชัย จำปาหาร โอกาสนี้ขอให้ท่านนายก ฯ ได้กล่าวขอบคุณหัวหน้าส่วนราชการ ประธานสภา ฯ และผู้มีส่วนเกี่ยวข้องทุกคนครับ

นายนิพนธ์ อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนนายกเทศมนตรี ราชการและผู้เข้าร่วมการประชุมทุกท่านครับ กระผมในนามของ คณะผู้บริหาร ขอขอบคุณทางสมาชิกสภา ฯ ที่เห็นชอบ ร่างเทศบัญญัติ งบประมาณรายจ่ายประจำปี 2568 พร้อมหัวหน้าส่วนราชการ พนักงาน เจ้าหน้าที่ผู้มีส่วนเกี่ยวข้อง ที่ได้จัดทำเทศบัญญัติงบประมาณ รายจ่ายประจำปี 2568 ได้นำเสนอให้ทันต่อสภา ฯ และสภา ฯ เห็นชอบ กระผมในนามของคณะผู้บริหาร ขอขอบคุณ ท่านประธานสภา ฯ สมาชิกสภา ฯ ไว้ ณ โอกาสนี้ และขอแจ้งงาน ที่ดำเนินการ ดังนี้ครับ - วันที่ 16 สิงหาคม 2567 ที่ผ่านมา นายก ฯ ปลัดเทศบาล และประธานสภา ฯ ได้ไปเข้าร่วมประชุมสันนิบาต ที่เทศบาลเมืองกุฉินารายณ์เพื่อประชุมคัดเลือกตัวแทนจังหวัด และเพื่อไปคัดเลือกตัวแทนภาคต่อไป - วันที่ 27 สิงหาคม 2567 เปิดโรงเรียนผู้สูงอายุ แต่ครั้งนี้ จะจัดกิจกรรมอยู่ที่วัดรังสีปาลิวัน - วันที่ 29 สิงหาคม 2567 จะมีการประกวดแข่งขัน การออกกำลังกายของผู้สูงอายุ ซึ่งปีที่แล้วเราส่งประกวดกลองตุ้ม และเราจะนัดผู้สูงอายุมาหารือกันในวันที่ 23 สิงหาคม 2567 นี้ ว่าปีนี้เราจะส่งกิจกรรมอะไรเข้าประกวด - วันที่ 4 – 6 กันยายน 2567 สมาคมสันนิบาตเทศบาล แห่งประเทศไทย ขอเชิญประชุมและการสัมมนาทางวิชาการ ครั้งที่ 2 / 2567 ประจำปี พ.ศ. 2567 ณ อาคารชาเลนเจอร์ อิมแพ็ค เมืองทองธานี อำเภอปากเกร็ด จังหวัดนนทบุรี การประชุม ครั้งนี้มีวัตถุประสงค์เพื่อพัฒนาบุคลากร และเพิ่มประสิทธิภาพ ในการปฏิบัติงานตามอำนาจหน้าที่ของเทศบาล

ร.ต.ต.วีระชัย จำปาหาร ขอขอบคุณท่านนายก ฯ ครับ ประธานสภา ฯ - ขอสอบถามเพื่อเป็นความรู้ครับ แผนงานการศาสนา วัฒนธรรม และนันทนาการ ส่วนที่รับผิดชอบคือกองการศึกษาและสำนักปลัด แผนงานเคหะและชุมชน ก็จะอยู่ในส่วนของกองช่างและกองสาธารณสุข ในส่วนนี้แบ่งแผนงานกันอย่างไร ขอคำอธิบายด้วยครับ

นางณฐอร การถัก เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนปลัดเทศบาล ราชการ และผู้เข้าร่วมการประชุมทุกท่านค่ะ ในแต่ละกองงานก็จะมี แผนงานที่คาบเกี่ยวและซ้ำซ้อนกัน แต่ว่าตัวงบประมาณจะอยู่ต่างหมวด กัน ซึ่งจะมีแผนงานย่อยในแต่ละกองงานว่ามีกองงานไหนบ้างที่รับผิดชอบ เพราะว่าลักษณะของงบประมาณแบ่งตามแผนงานอยู่แล้วค่ะ

ร.ต.ต.วีระชัย จำปาหาร ขอขอบคุณท่านปลัดเทศบาลครับ ประธานสภา ฯ

ระเบียบวาระที่ 5 เรื่องที่เสนอใหม่ - ไม่มี

ระเบียบวาระที่ 6 เรื่องอื่น ๆ

ร.ต.ต.วีระชัย จำปาหาร ขอเชิญกองคลังแจ้งรายละเอียดรายงานรายรับ - รายจ่ายจริง ประธานสภา ฯ เปรียบเทียบงบประมาณ เดือนตุลาคม ถึงเดือนสิงหาคม ปีงบประมาณ พ.ศ. 2567 เชิญครับ

น.ส.สุปราณี อ่อนรัชชา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนหัวหน้าฝ่ายบริหารงานคลัง ราชการ และผู้เข้าร่วมการประชุมทุกท่านค่ะ รักษาการ ผอ.กองคลัง - รายรับที่เกิดขึ้นจริง 39,407,944.96 บาท - รายจ่ายที่เกิดขึ้นจริง 34,589,838.41 บาท - ผลต่างรายรับ - รายจ่าย 4,818,106.55 บาท

ร.ต.ต.วีระชัย จำปาหาร ในวาระอื่น ๆ มีสมาชิกท่านใดจะอภิปรายหรือเสนอเพิ่มเติมหรือไม่ประธานสภา ฯ

นายคำแปลง ศรีบัว ขอหารือเรื่องโครงการต่าง ๆ ที่เคยเสนอครับ สมาชิกสภา ฯ 1) โครงการรางระบายน้ำหลาย ๆ จุดในเขตเทศบาลตำบลโพน ที่จะดำเนินการก่อสร้าง เช่น ซอยข้างบ้านสารวัตรทองสอน ถนนแคบพอสมควร ความกว้าง 4 เมตร ถ้าจะดำเนินการ ผมขอแนะนำว่าให้ทำถึงเขตกำแพงบ้าน เพราะว่าถนนคอนกรีตกับกำแพง บ้านห่างกันประมาณ 1 เมตร และให้ขยายถนนออกไปอีก ก็ขอให้ ผู้บริหาร สมาชิกสภา ฯ และผู้ที่เกี่ยวข้องได้ลงพื้นที่พิจารณาร่วมกันครับ 2) โครงการถนนตีนเต่า ผู้รับจ้างดำเนินการยังไม่แล้วเสร็จ แต่ฝนตกลงมาก่อน ทำให้ถนนยังไม่สมบูรณ์เท่าที่ควร และยังไม่มี การซ่อมแซม ขอฝากกองช่าง เวลาที่เราจะดำเนินการโครงการต่าง ๆ อยากจะให้ครอบคลุมเป็นมาตรฐาน ยกตัวอย่างเช่น หนองสิม ริมตลิ่ง ยังเป็นคันที่ยังไม่ได้มาตรฐานซึ่งตอนนี้พังหมดแล้ว 3) การซ่อมแซมถนนคอนกรีตตามจุดต่าง ๆ ซึ่งผมเคยเสนอ ในการประชุมที่ผ่านมา ในซอยที่พระบิณฑบาตถนนเป็นหลุมเป็นบ่อ ขรุขระ ทางฝ่ายบริหารก็รับปากว่าจะดำเนินการซ่อมแซม แต่ก็ยัง ไม่ได้ดำเนินการ ก็ขอฝากผู้บริหารได้พิจารณาด้วยครับ

ร.ต.ต.วีระชัย จำปาหาร โครงการบ่อบำบัดสิ่งปฏิกูล ไม่ทราบว่าดำเนินการถึงขั้นตอนไหนแล้วครับ ประธานสภา ฯ

น.ส.สุปราณี อ่อนรัชชา โครงการบ่อบำบัดสิ่งปฏิกูล น่าจะดำเนินการได้ประมาณเดือนกันยายน หัวหน้าฝ่ายบริหารงานคลัง รอดูงบประมาณเข้าก่อน หรือจะกันเงินไว้เบิกเหลื่อมปีก็ได้ค่ะ รักษาการ ผอ.กองคลัง

ร.ต.ต.วีระชัย จำปาหาร ขอขอบคุณผู้อำนวยการกองคลังครับ ประธานสภา ฯ

นายนิพนธ์ อิงภู ขอขอบคุณท่านคำแปลง ฯ ที่ได้ให้คำแนะนำแนวทางต่าง ๆ เกี่ยวกับการนายกเทศมนตรี ใช้งบประมาณ ซึ่งทางฝ่ายบริหารก็ไม่ได้นิ่งนอนใจ ก็พยายามปรับปรุง แก้ไขปัญหาต่าง ๆ ในส่วนของโครงการถนนตีนเต่า เมื่อวานเจ้าของที่นา บริเวณนั้นก็ได้มาหารือเกี่ยวกับความเสียหายของอุทกภัย ผมก็ได้กำชับ ผู้ดูแล และในส่วนของงานประปา ตอนนี้อุปกรณ์ต่าง ๆ ที่สั่งไป ก็มาถึงแล้ว ขั้นตอนต่อไปก็จะเป็นการติดตั้ง ปรับปรุงแก้ไขปัญหาให้ดีขึ้น และก็ได้กำชับเจ้าหน้าที่ผู้ดูแลให้รับผิดชอบมากขึ้นครับ

นายทองมี สระทอง เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนรองนายกเทศมนตรี ราชการ และผู้เข้าร่วมการประชุมทุกท่านครับ ในส่วนที่ทางสมาชิก ได้เรียนถามเกี่ยวกับการจัดทำโครงการก่อสร้างรางระบายน้ำในเขต เทศบาล ซึ่งโครงการ ฯ ก็มีปัญหาในการดำเนินการก่อสร้าง ด้วยปัจจุบัน ท่านจะเห็นว่าทุกวันนี้ชาวบ้านหรือท่านสมาชิกได้เรียนแจ้งเรื่องท่อประปา แตกบ่อยมาก เนื่องจากการก่อสร้างรางระบายน้ำ ซึ่งทางเราก็ได้ ดำเนินการทำให้ชิดขอบเขตพื้นที่ของชาวบ้าน ซึ่งท่อประปาต้องทำให้ชิด กับรางระบายน้ำ แต่เป็นปัญหาเกี่ยวกับถนนแคบ ฉะนั้น ทางกองช่าง ในฐานะผู้ดูแล ก็ได้ปรึกษาหารือร่วมกับท่านรองปลัดสมพงษ์ คือให้มีพื้นที่ ฝังท่อเมนประปา ซึ่งปัจจุบันถนนบางเส้นไม่มีเลย ต้องฝังท่อเข้าไปใน พื้นที่ของชาวบ้าน ซึ่งบางรายก็ไม่อนุญาตให้ดำเนินการ ก็ขอนำเรียน ให้ท่านสมาชิกได้รับทราบครับ

น.ส.สุกัญญา กำจร เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนหัวหน้าสำนักปลัด ราชการ และผู้เข้าร่วมการประชุมทุกท่านค่ะ ในส่วนของสำนักปลัด 1) ขอรายงานคะแนนการประเมินคุณธรรมและความโปร่งใส ในการดำเนินงานของหน่วยงานภาครัฐ ประจำปีงบประมาณ พ.ศ. 2567 เทศบาลตำบลโพน ได้คะแนน 93.91 ซึ่งเป็นคะแนน ที่สูงกว่าปีที่แล้ว 2) ขอเชิญร่วมโครงการมหกรรมส่งเสริมสุขภาพผู้สูงอายุ กายดี จิตดี สมองดี ชีวีมีสุข อำเภอคำม่วง ปีงบประมาณ 2567 เป็นการ ประกวดการออกกำลังกายส่งเสริมกิจกรรมทางกายที่เหมาะสมกับผู้สูงอายุ และการจัดบูทกิจกรรมการดำเนินงานผลงานเด่นของชมรมผู้สูงอายุ ในวันที่ 29 สิงหาคม 2567 เวลา 08.30 – 16.30 น. ณ หอประชุมอำเภอคำม่วง โดยการประกวดจะแบ่งเป็น - ทีมที่ 1 ชมรมผู้สูงอายุตำบลดินจี่ - ทีมที่ 2 ชมรมผู้สูงอายุตำบลเนินยาง - ทีมที่ 3 ชมรมผู้สูงอายุตำบลนาบอน - ทีมที่ 4 ชมรมผู้สูงอายุตำบลนาทัน - ทีมที่ 5 ชมรมผู้สูงอายุตำบลโพน - ทีมที่ 6 ชมรมผู้สูงอายุเทศบาลตำบลโพน - ทีมที่ 7 ชมรมผู้สูงอายุเทศบาลคำม่วง 3) ประชุมและการสัมมนาทางวิชาการสมาคมสันนิบาตเทศบาล แห่งประเทศไทย ครั้งที่ 2 / 2567 ประจำปี พ.ศ. 2567 ระหว่างวันที่ 4 – 6 กันยายน 2567 ณ อิมแพ็ค ชาเลนเจอร์ เมืองทองธานี อำเภอปากเกร็ด จังหวัดนนทบุรี โดย นายอนุทิน ชาญวีรกุล รองนายกรัฐมนตรี และรัฐมนตรีว่าการ กระทรวงมหาดไทย เป็นประธานกล่าวเปิดการประชุมและปาฐกถาพิเศษ และการบรรยาย เรื่อง “ปัญหาในการปฏิบัติตามพระราชบัญญัติ การจัดซื้อจัดจ้างและการบริหารพัสดุภาครัฐ พ.ศ. 2560” ท่านสมาชิก สนใจเข้าร่วมการสัมมนาสามารถแจ้งรายชื่อได้ที่สำนักปลัดค่ะ 4) วันที่ 27 สิงหาคม 2567 ขอเชิญทุกท่านร่วมโครงการ ส่งเสริมผู้สูงวัยใส่ใจสุขภาพ ประจำปีงบประมาณ 2567 โดยจัดกิจกรรมทำบุญตักบาตรหน้าวัดรังสีปาลิวัน

ร.ต.ต.วีระชัย จำปาหาร - มีท่านใดจะอภิปรายอีกหรือไม่ครับ ประธานสภา ฯ

นายทองพันธ์ ศรีบุญจันทร์ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายทองพันธ์ ศรีบุญจันทร์ สมาชิกสภา ฯ เขต 1 ขออนุญาต เรียนถามที่เคยเสนอในที่ประชุม เรื่องขุดลอกหนองสิม และตั้งโรงสูบผลิต น้ำประปา หมู่ 4 เราเตรียมการไปถึงขั้นตอนไหนแล้วครับ

นายทรงวุฒิ ลังภูรี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนผู้อำนวยการกองช่าง ราชการ และผู้เข้าร่วมการประชุมทุกท่านครับ ในส่วนของ โครงการตั้งโรงสูบผลิตน้ำประปา หมู่ 4 กองช่างได้ดำเนินการทำ ประเมินราคาแล้ว และโครงการ ฯ นี้ไม่มีอยู่ในแผน ฯ เราต้องดำเนินการนำเข้าแผน ฯ ก่อน พร้อมกับโครงการต่าง ๆ ที่ท่านสมาชิกเสนอมา แต่ต้องนำมาพิจารณาก่อนว่าจะดำเนินการ โครงการไหนก่อน ดังนี้ครับ 1) โครงการรางระบายน้ำ คสล. ซอยนาคหัวซ้อง หมู่ที่ 1 ปริมาณงาน กว้าง 0.30 เมตร ลึก 0.30 เมตร ยาว 275 เมตร งบประมาณ 964,000.- บาท 2) โครงการรางระบายน้ำ คสล. ซอยนาคแปดแขน หมู่ที่ 1 (ด้านทิศใต้) ปริมาณงาน กว้าง 0.30 เมตร ลึก 0.30 เมตร ยาว 110 เมตร งบประมาณ 387,000.- บาท 3) โครงการถนน คสล. ซอยนาคแปดแขน 1 หมู่ที่ 1 ปริมาณงาน กว้าง 3 เมตร X ยาว 70 เมตร งบประมาณ 194,000.- บาท 4) โครงการถนน คสล. ซอยนาคแปดแขน 2 หมู่ที่ 1 ปริมาณงาน กว้าง 3 เมตร X ยาว 55 เมตร งบประมาณ 107,000.- บาท 5) โครงการรางระบายน้ำ คสล. ถนนใบบุ่นก้านก่อง หมู่ที่ 4 (หน้าวัด) ปริมาณงาน กว้าง 0.30 เมตร ลึก 0.30 เมตร ยาว 169 เมตร งบประมาณ 612,000.- บาท 6) โครงการถนน คสล. พร้อมท่อระบายน้ำ ซอยดอกแก้ว 5 หมู่ที่ 4 (ทางเข้าหน้าบ้านผู้ใหญ่บ้าน หมู่ที่ 4) ปริมาณงาน กว้าง 3 เมตร X ยาว 80 เมตร งบประมาณ 252,000.- บาท 7) โครงการถนน คสล. ซอยใบบุ่นไต่เครือ 3 หมู่ที่ 4 (ข้างบ้านตาทวี) ปริมาณงาน กว้าง 3 เมตร X ยาว 130 เมตร งบประมาณ 436,000.- บาท 8) โครงการถนน คสล. ซอยใบบุ่นก้านก่อง 3 หมู่ที่ 4 (ข้างวัด) ปริมาณงาน กว้าง 3 เมตร X ยาว 109 เมตร งบประมาณ 208,000.- บาท 9) โครงการถนน คสล. ซอยใบบุ่นหว่าน 3 หมู่ที่ 4 (ทางเข้าบ้านท่านทองพันธ์ ฯ) ปริมาณงาน กว้าง 3 เมตร X ยาว 39 เมตร งบประมาณ 78,000.- บาท

 10) โครงการถนน คสล. ถนนใบบุ่นหว่าน หมู่ที่ 4 ปริมาณงาน กว้าง 3.50 เมตร X ยาว 230 เมตร งบประมาณ 499,000.- บาท 11) โครงการถนน คสล. ซอยนาคสี่แขน 1 หมู่ที่ 5 (ข้างบ้านตาจารย์เม็ง) ปริมาณงาน กว้าง 4 เมตร X ยาว 29 เมตร งบประมาณ 158,000.- บาท 12) โครงการถนน คสล. ซอยดอกดาว 6 หมู่ที่ 5 (ข้างบ้านพ่อบิน) ปริมาณงาน ช่วงที่ 1 กว้าง 2.60 เมตร X ยาว 4 เมตร ช่วงที่ 2 กว้าง 3 เมตร X ยาว 31 เมตร งบประมาณ 115,000.- บาท 13) โครงการถนน คสล. ซอยจันกิ่ง 1 หมู่ที่ 2 ปริมาณงาน กว้าง 4 เมตร X ยาว 20 เมตร งบประมาณ 56,000.- บาท 14) โครงการถนน คสล. ซอยใบบุ่นน้อย 1 หมู่ที่ 2 (ข้างบ้านท่านสมบัติ ฯ) ปริมาณงาน กว้าง 3 เมตร X ยาว 33 เมตร งบประมาณ 106,000.- บาท 15) โครงการถนนลูกรัง ซอยพันมหา 5 หมู่ที่ 3 (ข้างบ้านพ่อโป๊ะ) ปริมาณงาน กว้าง 5 เมตร X ยาว 96 เมตร งบประมาณ 174,000.- บาท 16) โครงการถนน คสล. ซอยกระบวยหัวขวาง 2 หมู่ที่ 3 ปริมาณงาน ช่วงที่ 1 กว้าง 3 เมตร X ยาว 46 เมตร ช่วงที่ 2 กว้าง 4 เมตร X ยาว 20 เมตร งบประมาณ 220,000.- บาท 17) โครงการถนน คสล. ซอยพันมหา 4 หมู่ที่ 3 (ข้างบ้านครูจิ้น) ปริมาณงาน กว้าง 3 เมตร X ยาว 54 เมตร งบประมาณ 105,000.- บาท 18) โครงการถนน คสล. ซอยพันมหาน้อย 2 หมู่ที่ 3 (ข้างบ้านดีเจจ่อย) ปริมาณงาน กว้าง 3 เมตร X ยาว 40 เมตร งบประมาณ 163,000.- บาท 19) โครงการถนน คสล. ซอยพันมหาน้อย 3 หมู่ที่ 3 (ตรงข้ามบ้านท่านสัมนัก ฯ) ปริมาณงาน กว้าง 4 เมตร X ยาว 30 เมตร งบประมาณ 79,000.- บาท 20) โครงการก่อสร้างโรงสูบน้ำดิบพร้อมขยายท่อจ่ายน้ำดิบ หมู่ที่ 2 , 4 จำนวน 1 แห่ง พร้อมระบบท่อส่งน้ำ งบประมาณ 350,000.- บาท 21) โครงการถนนลูกรัง ถนนตีนเต่า หมู่ที่ 5 (ด้านทิศตะวันออก) ปริมาณงาน กว้าง 5 เมตร X ยาว 1,200 เมตร งบประมาณ 500,000.- บาท 22) โครงการรางระบายน้ำ คสล. ถนนกระบวยหัวขวาง (ด้านทิศใต้ หน้าบ้านท่านรองประธานสมศรี ฯ) หมู่ที่ 3 ระยะทาง 300 เมตร งบประมาณ 1,051,636.- บาท 23) โครงการรางระบายน้ำ คสล. ซอยใบบุ่นไต่เครือ 2 หมู่ที่ 4 ระยะทาง 87 เมตร งบประมาณ 274,900.- บาท 24) โครงการขยายผิวจราจรด้วยแอสฟัลต์ติกคอนกรีต ถนนใบบุ่นก้านก่อง - ถนนพันมหา หมู่ที่ 2 , 3, 4 งบประมาณ 500,000.- บาท 25) โครงการรางระบายน้ำ คสล. ถนนนาคแปดแขน (ทิศเหนือ) หมู่ที่ 1 (เส้นหน้าบ้านท่านคำแปลง ฯ - บ้านพ่อเหลิม) ระยะทาง 250 เมตร งบประมาณ 875,000.- บาท 26) โครงการรางระบายน้ำ ถนนใบบุ่นหว่าน (หน้ากู้ชีพเทศบาลตำบลโพน) งบประมาณ 553,000.- บาท 27) โครงการปรับปรุงภูมิทัศน์หนองสิม 1 งบประมาณ 500,000.- บาท 28) โครงการขุดลอกหนองสิม 3 งบประมาณ 500,000.- บาท 29) โครงการรางระบายน้ำ ถนนพันมหา หมู่ที่ 3 ยังไม่ได้ดำเนินการสำรวจ ท่านวุฒิชัย ฯ พึ่งแจ้งเพิ่มเติม

นายมานพ นามปัญญา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายมานพ นามปัญญา สมาชิกสภา ฯ เขต 2 ขออนุญาตสอบถาม โครงการต่าง ๆ ตามที่ท่านผู้อำนวยการกองช่างนำเรียน กระบวนการ และขั้นตอนต่าง ๆ ของการบรรจุเข้าแผน ฯ มีกระบวนการอย่างไร บ้างครับ

นายสมพงษ์ สุริโย เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนเลขานุการสภา ฯ ราชการ และผู้เข้าร่วมการประชุมทุกท่านครับ เป็นไปตามขั้นตอน ของระเบียบ ในการใช้งบประมาณที่ต้องมีโครงการบรรจุไว้ในแผน ฯ ซึ่งระเบียบกระทรวงมหาดไทย ว่าด้วยการจัดทำแผนพัฒนาของ องค์กรปกครองส่วนท้องถิ่น ไม่ได้ระบุไว้ในเรื่องของการกำหนดระยะเวลา สามารถตีความได้ว่า เราสามารถที่จะเพิ่มเติม ปรับปรุง หรือเปลี่ยนแปลง ซึ่งถ้าเป็นการจัดทำแผน ฯ ธรรมดา ก็เป็นการ จัดทำแผน ฯ ในระยะ 5 ปี ซึ่งในระหว่างนี้เราสามารถเพิ่มเติม ปรับปรุง หรือเปลี่ยนแปลงแผน ฯ ได้ตลอด ซึ่งการเปลี่ยนแปลงแผน ฯ คือ มีโครงการเดิมในแผน ฯ อยู่แล้ว แต่อยากจะเปลี่ยนแปลงข้อความ ที่มันไม่ถูกต้อง ซึ่งก็เป็นอำนาจของผู้บริหาร และสามารถเปลี่ยนแปลง แผน ฯ ได้ ส่วนการปรับปรุงแผน ฯ คือ การปรับปรุงรายละเอียด ที่อยู่ในแผน ฯ เช่น แผน ฯ เดิมกำหนดไว้ 2 เมตร แต่การดำเนินการ จริงเป็น 10 เมตร ซึ่งการปรับปรุงแผน ฯ ขึ้นอยู่กับคณะกรรมการ สนับสนุนการจัดทำแผน ฯ คณะกรรมการพัฒนาแผน ฯ และในส่วน ที่สำคัญคือ การเพิ่มเติมแผน ฯ ก็คือการเพิ่มเติมโครงการที่มีอยู่เดิม ในเรื่องของงบประมาณ หรือในเรื่องของรายละเอียดโครงการ ซึ่งเป็นส่วนของการจัดทำแผน ฯ เต็มรูปแบบ ซึ่งคณะกรรมการรวบรวม แผนงาน แล้วจัดทำร่างแผนการดำเนินงาน เสนอคณะกรรมการพัฒนา ท้องถิ่น หลังจากนั้นคณะกรรมการพิจารณาท้องถิ่นพิจารณาร่างแผนการ ดำเนินงาน และเข้าสู่กระบวนการประชาคม ซึ่งที่ประชุมประชาคม ก็จะพิจารณาตามโครงการที่เพิ่มเติมนั้น ว่าอนุมัติให้เพิ่มเติมหรือไม่ อย่างไร หลังจากนั้นฝ่ายแผน ฯ ก็จะดำเนินการต่าง ๆ ซึ่งเป็นกระบวนการที่เสร็จสิ้นของการเพิ่มเติมแผน ฯ สามารถดำเนินการ นำไปใช้ได้ ในส่วนของงบประมาณปี 2567 ที่เราได้ผ่านการประชาคม มาแล้วประมาณช่วงเดือนเมษายนที่ผ่านมา ซึ่งงานแผน ฯ ได้ออก ไปสำรวจข้อมูลและสำรวจความคิดเห็นนั้น ให้ท่านสมาชิกได้ตรวจสอบ ดูว่า โครงการต่าง ๆ ตามที่ผู้อำนวยการกองช่างได้นำเรียน ครบถ้วน หรือยัง หรือจะเพิ่มเติม ปรับปรุง เปลี่ยนแปลงอย่างไร ก็ขอให้พิจารณา ครับ และหลังจากเสร็จสิ้นการจัดทำงบประมาณรายจ่ายประจำปี 2568 แล้วก็จะได้หารือกับงานแผน ฯ ว่า เราจะดำเนินการจัดประชุมประชาคม ในการจัดทำแผนพัฒนา ฯ เมื่อไร อย่างไร ก็ขออนุญาตนำเรียน เป็นแนวทางให้ทุกท่านได้รับทราบครับ

ร.ต.ต.วีระชัย จำปาหาร ขอขอบคุณท่านเลขานุการสภา ฯ ครับ ในการประชุมแต่ละครั้ง ประธานสภา ฯ ก็ขอให้ท่านสมาชิกได้ร่วมกันคิด พิจารณาร่วมกันในประเด็นต่าง ๆ และในส่วนของรถดับเพลิงไม่ทราบว่ามีในแผนหรือไม่ เพราะเกิดเหตุการณ์เพลิงไหม้บ่อยครั้ง ถ้าเราจะดำเนินการจัดซื้อ มีงบประมาณในส่วนนี้หรือไม่ครับ

น.ส.สุกัญญา กำจร ในส่วนของรถดับเพลิง ตอนนี้เจ้าหน้าที่ป้องกัน ฯ ได้รายละเอียด หัวหน้าสำนักปลัด คุณลักษณะของรถยนต์ดับเพลิงมาแล้ว ขนาดความจุ 6,000 ลิตร ด้วยมีข้อจำกัดของถนนบ้านเรา ถ้าจัดซื้อคันใหญ่มากเกินไป ก็จะเข้าถนน เข้าซอยลำบาก ซึ่งจะนำเข้าแผน ฯ พร้อมกันในห้วงนี้ และเป็นขั้นตอน ขอใช้เงินเหลือจ่าย ก็ขออนุญาตนำเรียนค่ะ

นายนิพนธ์ อิงภู ขอเพิ่มเติมในเรื่องของการจัดทำแผน ฯ ซึ่งตามระเบียบ กฎหมาย นายกเทศมนตรี ระดับองค์กรปกครองส่วนท้องถิ่น ก็จะใช้กฎหมายเดียวกัน ส่วนในเรื่อง ของการเพิ่มเติมแผน ฯ กระบวนการและขั้นตอนต่าง ๆ ก็เป็นไปตามที่ ท่านเลขานุการสภา ฯ ได้นำเรียนไปแล้วนั้น ในส่วนของนายก ฯ ก็เป็นคณะกรรมการแผน ฯ ของ อบจ. เช่นกัน ขั้นตอนและ กระบวนการต่าง ๆ ก็ดำเนินการเหมือนกัน ก็ขอนำเรียนให้ที่ประชุม ได้รับทราบครับ

ร.ต.ต.วีระชัย จำปาหาร มีท่านใดจะอภิปรายเพิ่มเติมอีกหรือไม่ครับ ประธานสภา ฯ

นายเสริมศักดิ์ ราชติกา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายเสริมศักดิ์ ราชติกา สมาชิกสภา ฯ เขต 1 เมื่อวันที่ 19 สิงหาคม ที่ผ่านมา ผมได้รับแจ้งจากโรงพยาบาลส่งเสริมสุขภาพตำบล บ้านโพน ว่าพบผู้ป่วยไข้เลือดออกใขเขตเทศบาลตำบลโพน และทีมงาน อสม. ก็ได้พากันออกสำรวจและฉีดพ่นหมอกควัน แต่เครื่องมือ อุปกรณ์ ของเราไม่เอื้ออำนวย ก็ขอฝากผ่านท่านประธานสภา ฯ ให้เตรียมการ เอาไว้ให้พร้อม เพราะวันที่ 26 สิงหาคม ก็จะออกพ่นอีกครั้ง ก็ขอให้ ดำเนินการซ่อมแซมเครื่องพ่นหมอกควันไว้ เพื่อเตรียมความพร้อม การใช้งานครับ

นางสุจรรยา ทิพย์มณี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนผู้อำนวยการกองสาธารณสุข ราชการ และผู้เข้าร่วมการประชุมทุกท่านค่ะ 1) ขออนุญาตเพิ่มเติมท่านเสริมศักดิ์ ฯ ในส่วนของผู้ป่วย ไข้เลือดออก เราก็ได้ออกพ่นหมอกควันและแจกจ่ายทรายอะเบท ในการกำจัดลูกน้ำของยุงลายตามบ้านเรือนของประชาชน เพื่อเป็นการ ป้องกันไม่ให้เกิดโรคระบาด เราก็จะรอสังเกตการณ์ 1 สัปดาห์ ว่าจะมี ผู้ป่วยไข้เลือดออกเพิ่มขึ้นหรือไม่ ซึ่งวิธีป้องกันโรคไข้เลือดออก คือ กำจัดแหล่งเพาะพันธ์ยุงลายซึ่งเป็นพาหะของโรคไข้เลือดออก เช่น ปิดปากภาชนะเก็บน้ำ การเก็บทำลายเศษวัสดุ เช่น ขวด ไห กระป๋อง ยางรถยนต์เก่าที่ไม่ใช้ ฯลฯ 2) กองทุนธนาคารขยะเทศบาลตำบลโพน จะเปิดรับซื้อ เป็นครั้งที่ 4 ในปีงบประมาณ 2567 ในวันที่ 4 กันยายน ซึ่งรอบนี้ ก็จะเป็นรอบสุดท้ายในปีงบประมาณนี้ ก็ขอเชิญชวนท่านสมาชิกทุกท่าน นำขยะมาขาย และฝากช่วยประชาสัมพันธ์กับพี่น้องประชาชนด้วย ให้มีส่วนร่วมในการคัดแยกขยะและนำมาขายกับกองทุน ฯ ได้ค่ะ

ร.ต.ต.วีระชัย จำปาหาร ฝากประชาสัมพันธ์เรื่อง การขึ้นทะเบียนผู้สูงอายุ ซึ่งประชาชนที่อายุ ประธานสภา ฯ จะครบ 60 ปี สามารถมาขึ้นทะเบียนผู้สูงอายุได้ที่สำนักปลัด

นายนิพนธ์ อิงภู 1) เมื่อประชุมประจำเดือน (กบอ.) ที่ผ่านมา ทาง สปก. นายกเทศมนตรี ได้แจ้งในเรื่องของฝายน้ำล้น ซึ่งผมได้แจ้งผู้นำชุมชนทางเขต 1 ได้รับทราบไปแล้ว 2) ขอเพิ่มเติมผู้อำนวยการกองสาธารณสุข ในเรื่องของขยะ ซึ่งเป็นนโยบายจังหวัดและเป็นวาระแห่งชาติ ทุกองค์กรปกครอง ส่วนท้องถิ่นจะต้องดำเนินการกองทุนธนาคารขยะก่อนวันที่ 2 สิงหาคม ในส่วนของเราก็ดำเนินการแล้ว ก็อยากจะขอความร่วมมือทุกท่านนำขยะ มาขาย และเดือนกันยายนเราก็จะเชิญคณะกรรมการชุมชน และผู้นำ ชุมชนมาศึกษาดูงานกองทุน ฯ ท่านใดที่ยังไม่เป็นสมาชิกกองทุน ฯ ก็ขอให้สมัครเป็นสมาชิก ขอให้ทุกท่านประชาสัมพันธ์ช่วยกัน และร่วมกิจกรรมด้วยกันครับ

ร.ต.ต.วีระชัย จำปาหาร - เดือนตุลาคมก็จะเป็นงานฟุตบอลแพรวาคัพ ซึ่งเราก็จะมีการประธานสภา ฯ ประชุมหารือกันอีกครั้งครับ - เดือนพฤศจิกายนก็จะเป็นงานลอยกระทง งบประมาณตั้งไว้ 50,000.- บาท ซึ่งปีนี้น่าจะจัดใหญ่ขึ้นกว่าทุกปีที่ผ่านมาครับ - ประชุมสภา ฯ สมัยประชุมสามัญ สมัยที่ 3 กำหนดไว้ ระหว่างวันที่ 1 – 30 กันยายน 2567

**ที่ประชุม รับทราบ**

ร.ต.ต.วีระชัย จำปาหาร - ท่านสมาชิกสภา ฯ ท่านใดจะชี้แจงหรือสอบถามเพิ่มเติมหรือไม่ ประธานสภา ฯ

 - ถ้าไม่มี ขอปิดการประชุมครับ

ปิดประชุม เวลา 12.00 น.

 (ลงชื่อ) สมพงษ์ สุริโย ผู้จดรายงานการประชุม (นายสมพงษ์ สุริโย) รองปลัดเทศบาล/เลขานุการสภา ฯ

 **คณะกรรมการตรวจรายงานการประชุมลงชื่อตรวจแล้วถูกต้อง**

 (ลงชื่อ) คำแปลง ศรีบัว กรรมการตรวจรายงานการประชุม

 (นายคำแปลง ศรีบัว)

 สมาชิกสภาเทศบาลตำบลโพน

 (ลงชื่อ) มานพ นามปัญญา กรรมการตรวจรายงานการประชุม

 (นายมานพ นามปัญญา)

 สมาชิกสภาเทศบาลตำบลโพน

 (ลงชื่อ) วุฒิชัย เชยชมศรี กรรมการตรวจรายงานการประชุม

 (นายวุฒิชัย เชยชมศรี)

 สมาชิกสภาเทศบาลตำบลโพน

 ร้อยตำรวจตรี วีระชัย จำปาหาร ผู้รับรอง

 (วีระชัย จำปาหาร)

 ประธานสภาเทศบาลตำบลโพน